IND วิ่งแรง 10% ลุ้นรายได้ปี 65 โต 25% คว้างานใหม่ต่อเนื่อง
IND วิ่งแรง 10% ราคาแตะ 1.99 บ. ผู้บริหารส่งซิกผลงานปี 65-66 โตต่อเนื่อง เดินหน้าประมูลงานรัฐ-เอกชนใหม่ พร้อมหาโอกาสขยายลงทุนธุรกิจใหม่ที่เกี่ยวเนื่อง
IND วิ่งแรง 10% ลุ้นผลงานปี 65-66 โตต่อเนื่อง เดินหน้าประมูลงานรัฐ-เอกชนใหม่ พร้อมหาโอกาสขยายลงทุนธุรกิจใหม่ที่เกี่ยวเนื่อง
3 ก.พ. 2566

ผู้สื่อข่าวรายงานว่า วันนี้ (3 ก.พ.66) ราคาหุ้นบริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND ล่าสุด ณ เวลา 10:25 น. อยู่ที่ระดับ 1.99 บาท บวก 0.18 บาท หรือ 9.94% สูงสุดที่ระดับ 2.02 บาท ต่ำสุดที่ระดับ 1.89 บาท ด้วยมูลค่าซื้อขาย 86.94 ล้านบาท

ทั้งนี้ราคาหุ้น IND ปรับตัวขึ้น คาดนักลงทุนเข้าซื้อเก็งกำไร แนวโน้มผลการดำเนินงานเติบโตแข็งแกร่ง โดยก่อนหน้านี้นายรัฐวิชญ์ ณ ลำพูน ผู้ช่วยประธานเจ้าหน้าที่บริหาร IND เปิดเผยว่า บริษัทตั้งเป้ารายได้รวมในปี 2566 เติบโต 20% หลังสถานการณ์โควิดเริ่มคลี่คลายจนเข้าสู่ภาวะปกติมากขึ้น โดยปัจจุบันบริษัทมีมูลค่างานในมือราว 2,363 ล้านบาท ซึ่งจะรับรู้ในปีนี้ประมาณ 600 ล้านบาท พร้อมกันนี้บริษัทยังคาดหวังว่าจะสามารถคว้างานภาครัฐได้มากขึ้น รวมถึงงานเอกชนที่เริ่มมีความสนใจเข้าประมูลมากขึ้น อีกทั้งการขยายลงทุนสู่ธุรกิจใหม่ที่เกี่ยวเนื่องกับธุรกิจหลัก เพื่อต่อยอดและผลักดันการเติบโตของรายได้อย่างต่อเนื่อง
สำหรับผลประกอบการงวดไตรมาส 4 และงวดปี 65 คาดว่าจะเติบโตได้ตามเป้าหมายที่วางไว้ที่ระดับ 20-25% โดยคาดว่าจะแจ้งผลประกอบการได้ในช่วงปลายเดือนก.พ.นี้